Alboraia salda 33 milions del deute originat per la fallida operació urbanística del PP en la zona d'Alcampo
05 de desembre de 2024

L'empresa pública EGUSA de l'Ajuntament d'Alboraia ha complit en termini l'acord plenari aconseguit al juny d'enguany i ja ha pogut posar fi a gran part del deute originat en l'empresa publica municipal.

El pagament ha sigut efectuat irremeiablement amb els terrenys afectats per la fallida operació urbanística del govern del Partit Popular, la qual cosa no sols evita que es continue incrementant aquest deute històric a raó de més de 3.000 euros diaris, sinó que també esquiva la conseqüent reducció de serveis bàsics al veïnat en salvar de l'embargament diverses propietats municipals.

Diverses sentències judicials obligaven al citat pagament del deute i sense un acord amb el creditor, hi havia perill que s'executara l'embargament dels terrenys d'Alboraia per la meitat del valor el deute, amb el que es completaria el pagament amb altres immobles com el Centre de dia, la Central d'emergències, etc. L'Equip de Govern, format per PSOE i Compromís, després de moltes dificultats, ha solucionat la situació i ha alliberat la resta de béns, edificis i comptes, que romanien també embargades durant tot el procés.

La gran operació urbanística fallida

El deute es va originar baix el govern de majoria absoluta del Partit Popular. L'anterior govern va crear una empresa mixta i va arribar a un acord en 2006 amb la constructora per a edificar en Port Saplaya una nova marina, en la zona en la qual actualment operen Alcampo i Leroy Merlín. Per a això, la constructora va avançar més de 23 milions d'euros en concepte de beneficis a Egusa, que va posar els terrenys a construir.

L'operació urbanística va resultar fallida i mai es va retornar tal avançament, ja que es va gastar. Posteriorment, es va dissoldre l'empresa conjunta i es va reclamar a EGUSA el deute que hui queda en gran part saldada, després d'anys de litigis i negociacions. Ara, Alboraia manté la negociació amb el creditor per a liquidar els dos milions restants, però ja sense la pressió judicial ni dels embargaments.